GiliGold/VAD_KnessetCorpus huggingface dataset:
איתן כבל: זה מה שאתה עושה.
יריב לוין: מישהו מגרש פה מישהו?
יריב לוין: אתה משווה בכלל?
איתן כבל: אתה מגרש אנשים ברגע שאתה עושה את כל מה שאתה עושה.
דוד רותם: תקרא את חוות הדעת של פרופ' סמי סמוכה ותראה שאתה סתם מקשקש.
איתן כבל: נהיה לך פרקינסון בלשון, אחי.
איתן כבל: זה - חצית אצלי קו אדום, עוד ניפגש, אבל זה דיון אחר.
איתן כבל: אני לא רוצה להיתלות באילן כל כך גבוה.
איתן כבל: אני אומר לך את זה בשורה התחתונה – אני מבקש ממך.
איתן כבל: אני באתי אליך ודיברתי אתך, שתינתן לנו - - תקשיב מה אתה אומר לי: אתה לא יכול לתת לי אפילו חצי יום, אפילו רבע יום.
איתן כבל: אתם לא מוכנים לתת אפילו להיכנס ליום חמישי - - -
יריב לוין: יש לך 24 שעות בכל חוק.
איתן כבל: תסלח לי, אנחנו לא נעשה דיונים יותר בלילה.
איתן כבל: לא יהיה יותר, פה.
איתן כבל: במה שתלוי בי, לא יהיו יותר דיונים בלילה.
יריב לוין: עכשיו - - -.
יריב לוין: בדיוק בחוקים האלה נקבע את ההלכה החדשה.
איתן כבל: לגופו של עניין אנחנו מבקשים, ואני חוזר ואומר – שכל דיון יהיה כמו שצריך, מצדי מ 11 בבוקר או מ 9 בבוקר, אפילו, עד הלילה, ישבו כולם פה, ידברו, ינאמו, נצביע ונמשיך מכאן ליום - - - גם תזכור – היום הוא ברוטו.
איתן כבל: יש אי אימון, יש עוד סדרה של פעולות שהכנסת הזו צריכה להמשיך ולתפקד.
איתן כבל: אתה בא ומציג לי עכשיו כאילו הלכת לקראתי.
איתן כבל: לא הלכת לקראתי בכלום כי הם לא הלכו לקראתך, ראשי המפלגות שהנחו אותך כיצד לפעול, הם אלה שלא מוכנים לזוז בשום פנים ואופן, כי הם קשורים זה בזה.
איתן כבל: הם לא סומכים אחד על השני, לא מאמינים אחד לשני, בעצם הם אומרים שכל אחד מחברי הקואליציה הבכירים הוא שקרן, מבחינתם.
איתן כבל: הם לא סומכים על מילתו, שהוא יעמוד במילתו, איך הוא יצביע, וזו הסיבה, נכון, אתה צודק, דוד רותם.
איתן כבל: חושבים שאתה שקרן, ואתה חושב שהם שקרנים, השותפים שלך בקואליציה.
איתן כבל: אתה מהנהן, אבל גם בלי שתהנהן אני יודע את זה.
דב חנין: אני אומר את הדברים שאני אומר רק למען הפרוטוקול, ברור לי שאין עם מי לדבר ואין על מה לדבר, אז אני אומר את זה למען הפרוטוקול ולמען הרקורד ההיסטורי.
דב חנין: המהלך של הקואליציה הפעם הוא מהלך חסר תקדים.
דב חנין: לא קרה כדבר הזה ששלושה חוקים כל כך מהותיים מובאים בשבוע אחד בסדרי דיון מיוחדים.
דב חנין: אתם שוברים את כל הכלים.
דב חנין: אני רוצה רק שתבינו דבר אחד נורא פשוט: אתם יכולים לחשוב עלינו מה שאתם רוצים.
דב חנין: טיפשים אנחנו לא.
דב חנין: אתם שוברים את כל הכלים, שלא תחשבו שאנחנו לא מבינים את זה.
דב חנין: שלא תחשבו שאנחנו לא מבינים את זה.
דב חנין: אתם רוצים לשרוף את המועדון – אתם יכולים לשרוף את המועדון, אתם הרוב, אבל כאשר המועדון נשרף, כל מי שנמצא בתוכו נשרף יחד אתו.
אורי מקלב: גם אני הגשתי רביזיה אני רק רוצה לומר כמה מילים.
אורי מקלב: אתה יודע שבמשך שלושה הימים האלה מדובר על דיוני מליאה רגילים, עם כל הצעות החוק, עם ביקור של ראש הממשלה, עם הצעות אי אמון, עם נאומים בני דקה – כל מה שאתה רוצה נמצא בתוך השלושה ימים האלה.
אורי מקלב: חקיקה פרטית, הכל נמצא.
יריב לוין: בתוך השעות האלה, אולי שש שעות.
אורי מקלב: שבוע מלא.
אורי מקלב: חוץ מזה, וזה העיקר – אל תציג את זה כ 24 שעות.
אורי מקלב: זה 24 שעות ועוד 24 שעות ועוד 24 שעות.
אורי מקלב: מי, אתה חושב, יכול לעמוד בזה?
יריב לוין: אני יכול לומר לך, חבר הכנסת מקלב, כאן אני למדתי הלכה מפי מכתבו של חבר הכנסת כבל, אלי, שכתב לי שהוא מבקש שלושה ימים מלאים לכל חוק.
יריב לוין: כלומר, לשיטתו הוא יכול תשעה ימים רצוף לשבת.
אורי מקלב: אז גם דיברנו - - 24 שעות, אבל הצעת חוק אחת.
אורי מקלב: לא יכול להיות - - - שלושה חוקים.
אורי מקלב: על זה דיברנו, ואתה לא ענית.
אילן גילאון: לא, זה שיח של חרשים.
אורי מקלב: הכנסת ישבה בחוקים האלה עשרות ישיבות.
אורי מקלב: זה לא סתם שאנחנו מגישים הסתייגויות.
אורי מקלב: אתה יודע שמאחורי ההסתייגויות יש נאומים שדיברו פה כמה ישיבות על הסתייגות אחת.
אורי מקלב: הצעת דיסקין – דיברו על זה כמה וכמה ישיבות, וזו הסתייגות אחת, רק.
יריב לוין: אין שום בעיה, יש 24 שעות לנמק.
אורי מקלב: אל תציג את זה ככה.
אורי מקלב: המצג שאתה מציג אינו נכון.
אורי מקלב: "יהדות התורה" חשוב לה גם חוק המשילות, גם חוק גיוס בכפיה, וגם חוק יסוד: הממשלה, ואתה יודע שאני השתתפתי כאן בכל הישיבות של כל שלושת החוקים האלה.
יריב לוין: אני יודע, נכון.
יריב לוין: גם אני, נו, אז מה?
יריב לוין: זה אומר שאני צריך 12 שעות בשביל להסביר את עמדתי?
אורי מקלב: אני צריך 12 שעות.
יריב לוין: טוב, רבותי.
יריב לוין: רק כדי לסכם: יש לנו שתי אפשרויות.
יריב לוין: האחת היא שאנחנו נאשר, פשוט, נצביע על הרביזיה.
יריב לוין: אם הרביזיה תתקבל אז אנחנו נפתח את הדיון, אם היא תדחה, אז אנחנו נשארים עם ההחלטה שקיבלנו קודם.
יריב לוין: האפשרות השניה היא – אני הצעתי, בעקבות שיחות שהיו גם לראשי האופוזיציה עם יושב ראש הכנסת וגם שיחות שלי היו עם יושב ראש הכנסת, וגם עם חבר הכנסת כבל, מאחר שאני מבין שהרצון שתהיינה הרבה שעות דיון, הוא בכל אופן משני לרצון שלא יהיו דיונים בלילה, בניסיון ליישב את העניין הזה בין שני הקצוות האלה, הצעתי הצעה נוספת אבל היא מחייבת הסכמה, כי המשמעות שלה היא באמת שאנחנו עושים איזשהו שינוי, כי – ההצעה היתה להתחיל את חוק המשילות, לקיים בו דיון רציף מ 10:00 בבוקר עד 01:00 בלילה ביום שני, לאחר מכן לנמק את אי האמון בין 01:00 ל 02:00, כאשר אפשר גם, אגב, להתחיל בין 10:00 בבוקר לנמק אי אמון, ואז להמשיך את המשילות עד 02:00, איך שרוצים, אחר כך, ביום שלישי להמשיך ולנמק את חוקי המשילות, מ 08:00 בבוקר עד 23:00, לעבור אחר כך להצבעות על האי אמון ועל המשילות, מכאן להתחיל בדיון בחוקי הגיוס שיסתיימו עד השעה 02:00 בלילה, לחדש את הדיון ביום רביעי, בשעה 07:00 בבוקר ולהמשיך עד השעה 11:00 בבוקר בחוקי הגיוס, אז לעבור להצבעה עליהם, לשאילתות, חקיקה פרטית, הנאום של ראש ממשלת בריטניה, ולאחר מכן – דיון בחוק משאל העם עד סביבות 02:00 בלילה, ושם – הצבעות.
יריב לוין: היתרון של הדבר הזה שמתחנו עוד יותר את השעות תוך שחסכנו את הדיונים בשעות המאוחרות של הלילה, אם רוצים את זה.
יריב לוין: אני פונה אליך, חבר הכנסת כבל, אני מבין שאתם לא מאושרים מכל ההסדר, אבל במציאות שבה אלה הן שתי האלטרנטיבות, אני מעדיף ללכת לקראתכן - יש אחת מהן שעדיפה מבחינתכם.
יריב לוין: אז תאמר לי, כי אם אתה רוצה אני מוכן לפתוח את הרביזיה ולאשר את המתווה השני בהצבעה.
יריב לוין: אם מעדיפים להשאיר את המצב הקיים, כולל דיוני הלילה, אין לי בעיה.
איתן כבל: זה לא עניין של העדפה.
איתן כבל: אנחנו הגשנו רביזיה, אני מבקש להצביע עליה, ו- - -
יריב לוין: אז אני מבין שלא רוצים את האלטרנטיבה השניה ולפיכך נעבור להצבעה על הרביזיה.
יריב לוין: מי שתומך ברביזיה מצביע בעד - - -
משה גפני: למה אתה הולך בדרך הזו?
יריב לוין: חבר הכנסת גפני - - -
דוד רותם: אתה מוכן להצביע, ולהפסיק את הוויכוחים האלה?
יריב לוין: לא, אני אסביר לו, ברשותך, חבר הכנסת רותם.
דוד רותם: הוא לא יבין.
דוד רותם: מה זה יעזור לך?
דוד רותם: אתה מוכן לעבור להצבעה?
יריב לוין: אני אסביר לו.
יריב לוין: אם אתם באים ואומרים לי – תראה, אנחנו את הדיון סיימנו, אלה שתי ההצעות שעכשיו עומדות על השולחן, יש אפשרות אחת והיא – להצביע על הרביזיה ואם הצבענו על הרביזיה וקיבלנו את הרביזיה, נוכל לאשר את ההצעה השניה.
יריב לוין: אם דחינו את הרביזיה, אז ההצעה השניה מתה, ונשארנו עם החלטה.
משה גפני: לכן אני שואל – למה אתה הולך לדחות - - -
יריב לוין: כי אני שומע מה אומר חבר הכנסת כבל.
משה גפני: אבל מה זה רלבנטי?
יריב לוין: אם תגידו לי שאתם מעדיפים את ההצעה השניה – אני מסכים, אני רק רוצה לדעת.
משה גפני: אני מעדיף את מה שהצעתי בבוקר, שיהיה שעה לכל דיון.
יריב לוין: זה לא על הפרק.
משה גפני: הרי אנחנו נקיים אחרי זה דיון.
משה גפני: מה שתחליטו פה – אנחנו נקיים דיון.
משה גפני: בין יתר הדברים שהנהלת האופוזיציה תקיים דיון – זה מה שסיכמנו היום, אם אנחנו לא באים בכלל לדיונים.
יריב לוין: מאה אחוז, זה לא ענייני.
משה גפני: אבל תקשיב, אני אומר לך בידידות, אני לא מאיים עליך, אני בעניין הזה לא חייב לאיים.
משה גפני: אני לא אבוא, ושלום על ישראל.
משה גפני: אחד השיקולים שיעמדו בפני הנהלת האופוזיציה – איזו החלטה החלטתם.
יריב לוין: אני מסכים, אבל אני שואל אתכם מה אתם מעדיפים.
משה גפני: גם הוא לא יודע.
איתן כבל: מנקודת המבט שלי – הוא הציע הצעה, עשינו רביזיה.
איתן כבל: אין - - - מה, אני מנהל אתו משא ומתן עכשיו?
איתן כבל: זה העניין ונגמר הסיפור.
משה גפני: נכון, אני מצטרף אליך.
יריב לוין: אני עובר, אם כך, להצבעה על הרביזיה.
יריב לוין: מי שבעד הרביזיה - בעד לפתוח את הדיון מחדש.
יריב לוין: אני אקיים הצבעה שמית, כדי שלא תהיה דאגה והכל יהיה בסדר.
יריב לוין: צחי הנגבי – איננו, במקומו – חבר הכנסת שמעון אוחיון – נגד יריב לוין – נגד משה פייגלין - נגד דוד רותם – נגד רוברט אילטוב – נגד יפעת קריב – נגד במקום חברת הכנסת פנינה תמנו- שאטה – רות קלדרון – נגד דב ליפמן – נגד איתן כבל - בעד אילן גילאון – בעד איילת שקד – נגד אברהם מיכאלי – בעד יצחק וקנין – אינו נוכח אורי מקלב – בעד אחמד טיבי – בעד באסל גטאס – בעד התוצאה היא – בעד הרביזיה 6, נגדה – 9.
יריב לוין: אם כך, ההחלטה עומדת על כנה.
יריב לוין: בוקר טוב, רבותיי.
יריב לוין: על סדר יומנו קביעת סדרי דיון מיוחדים בהצעות החוק הבאות: הצעת חוק-יסוד: הממשלה (תיקון); הצעת חוק הבחירות לכנסת (תיקון מס' 62), התשע"ד-2014.
יריב לוין: מה שנקרא חוקי המשילות; הצעת חוק שירות ביטחון (תיקון מס' 19), התשע"ד-2014; הצעת חוק שירות לאומי-אזרחי, התשע"ד-2014.
יריב לוין: מה שנקרא חוקי הגיוס או השוויון בנטל; והצעת חוק-יסוד: משאל עם.
יריב לוין: רבותיי, ההסדר, אני - - -
דב חנין: המילה הסדר - - -
יריב לוין: אני באתי בדברים עם יושב ראש האופוזיציה ועם יושב ראש סיעת האופוזיציה הגדולה, חברי הכנסת יצחק הרצוג ואיתן כבל, במשך תקופה ארוכה.
יריב לוין: אני ער לקשיים שעמדו גם בפניהם בלהגיע לאיזושהי נוסחה מוסכמת מבחינת האופוזיציה, ועד רגע זה לא קיבלתי שום הצעה באמת קונסטרוקטיבית ומעשית מבחינת האופוזיציה שאפשר היה בכלל לנסות להתדיין עליה ואולי להגיע לאיזשהן הבנות.
אחמד טיבי: אני חושב שחבר הכנסת איתן כבל מגיע עוד דקה או שתיים.
אחמד טיבי: אפשר - - -
יריב לוין: בכל מקרה, חבר הכנסת איתן כבל שיגר אליי אתמול בערב מכתב שבו הוא ביקש שיוקצה לכל אחד מהנושאים לפחות שלושה ימי דיונים, דבר שאין לו כמובן תקדים.
יריב לוין: השבתו לו במכתב מפורט שכמובן בו הדגשתי את זכותו של המיעוט שדעתו תישמע; ולא רק את זכותו של המיעוט, אני חושב שזו זכותה של הכנסת כולה שדעת המיעוט תישמע.
יריב לוין: ויחד עם זאת, כמובן אין בזה כדי לשבש את עבודת החקיקה וכדי להביא למצב שהדבר הזה יסכל את החקיקה.
יריב לוין: לפיכך, אני מוכרח לומר לא ברצון רב אלא בצער גדול אבל בלית ברירה, ועל מנת שלא נגיע למצב של סיכול תהליך החקיקה, אני מבקש להציע את סדרי הדיון הבאים: על פי הסמכות שיש לנו בהתאם לסעיפים 19(א) ו-98 לתקנון הכנסת, כאשר ביום שני, ח' באדר ב' התשע"ד, 10 למארס 2014, תיפתח המליאה בשעה 11:00, והיא תיפתח בדיון בהצעות להביע אי אמון בממשלה, אם יהיו.
יריב לוין: לאחר מכן ייפתח הדיון בהצעת חוק-יסוד: הממשלה (תיקון), וחוק הבחירות לכנסת (תיקון מס' 62), התשע"ד-2014, כאשר יושב ראש ועדת חוקה, חוק ומשפט יציג את ההצעות ולאחר מכן תחלנה הנמקת ההסתייגויות במשולב לשתי ההצעות שתימשך עד לשעה 23:00.
יריב לוין: ב-23:00 יושב ראש ועדת חוקה, חוק ומשפט יהיה רשאי להשיב למסתייגים, ותחל ההצבעה על הצעות החוק.
יריב לוין: ביום שלישי, ט' באדר ב' התשע"ד, 11 למארס 2014, תיפתח המליאה בשעה 13:00 בנאומים בני דקה.
יריב לוין: לאחר מכן יחל הדיון בהצעות חוק שירות ביטחון (תיקון מס' 19), התשע"ד-2014, וחוק שירות לאומי-אזרחי, התשע"ד-2014.
יריב לוין: יושבת ראש הוועדה המיוחדת שדנה בהצעות החוק תציג את ההצעות.
יריב לוין: לאחר מכן תחל הנמקת ההסתייגויות במשולב לשתי ההצעות.
יריב לוין: ההנמקה תימשך עד לא יאוחר מהשעה 23:00.
יריב לוין: ב-23:00 בלילה יושבת ראש הוועדה תהיה רשאית להשיב למסתייגים, ותחל ההצבעה על הצעות החוק.
יריב לוין: ביום רביעי, י' באדר ב' התשע"ד, 12 למארס 2014, תיפתח המליאה בשעה 11:00, כרגיל.
יריב לוין: אחר סדר היום הרגיל – שאילתות, חקיקה פרטית ונאום ראש ממשלת בריטניה – ייפתח הדיון בחוק יסוד משאל עם.
יריב לוין: יושב ראש הוועדה המשותפת שדנה בהצעת החוק יציג את ההצעה, ולאחר מכן תחל הנמקת ההסתייגויות שתימשך עד לא יאוחר מהשעה 23:00, כאשר ב-23:00 בלילה יושב ראש הוועדה יהיה רשאי להשיב למסתייגים ותחל ההצבעה על הצעות החוק.
דב חנין: אתם באמת רוצים את המבוכה הזו - - - ראש ממשלת בריטניה בעיצומו של הבלגן הזה?
יריב לוין: מסגרת הזמן הניתנת לחברי הכנסת בדיונים תחולק על ידי מזכירות הכנסת לגבי כל אחד משלושת ימי הישיבות באופן הבא: שלושת רבעי לסיעות האופוזיציה, ורבע לסיעות הקואליציה.
יריב לוין: החלוקה הפנימית בתוך סיעות הקואליציה והאופוזיציה תיעשה בהתאמה על ידי הסיעות עצמן.
יריב לוין: אם לא תהיה הסכמה, החלוקה בתוך האופוזיציה או בתוך הקואליציה בהתאם תהיה על פי גודל הסיעות.
יריב לוין: במהלך ההצבעות על הצעות החוק האמורות, בכל אחד משלושת ימי הישיבות הנ"ל, לא יתקיימו יותר מארבע הצבעות שמיות לפי דרישת חברים מסיעות האופוזיציה או רוב חברים מסיעות האופוזיציה, ולא יותר מארבע הצבעות שמיות לפי דרישת חברים מסיעות הקואליציה או רוב חברים מסיעות הקואליציה.
יריב לוין: אני כבר אומר בפתח הדיון שאם תהיינה באמת בקשות סבירות והגיוניות לתוספות זמן או לדברים מהסוג הזה, אני בהחלט מסכים.
יריב לוין: אין לי שום רצון.
יריב לוין: להיפך, יש לי רצון שיהיה דיון מלא, מפורט.
יריב לוין: אני רוצה להזכיר שמדובר בהצעות חוק שנדונו בהרחבה במליאה בקריאה הראשונה, שנדונו במשך חודשים ארוכים בוועדות, התקיים לגביהן דיון ציבורי רחב, ואני חושב שבהחלט ראוי ונכון שאנחנו נקיים גם בקריאה השנייה והשלישית דיון מקיף, ממצה; ועם זאת באמת דיון ענייני ודיון כזה שבסופו גם תהיינה הצבעות, ואפשר יהיה בשים לב לעובדה שאנחנו נמצאים ערב היציאה לפגרה, ובשים לב לעובדה שבאמת תפקידנו הוא לקיים גם הליך תקין, מצד אחד, וגם לאפשר בסוף קבלת החלטות והצבעות בצורה מסודרת.
יריב לוין: אני חושב שבסך הכול ההסדרים האלה הם מאוזנים.
באסל גטאס: נו, אז למה אתם ממהרים?
באסל גטאס: מה אתם ממהרים עם החוק - - - למה צריך - - -
יריב לוין: אני גם רוצה לציין שעל מנת לאפשר באמת היקף מספיק של שעות דיון, אנחנו מציעים גם ביום שני וגם ביום שלישי להקדים את שעות פתיחת המליאה באופן ניכר, - -
באסל גטאס: - - - מה קורה אם זה נשאר - - -
יריב לוין: - - והדבר הזה גם הוא נעשה על דעתו של יושב ראש הכנסת.
יריב לוין: אני רק מבקש, מי שמעוניין לדבר, נרשם כבר חבר הכנסת דב חנין, חבר הכנסת באסל גטאס, חבר הכנסת איתן כבל.
יריב לוין: כם אאפשר לדוברים על פי סדר הרשמתם.
יריב לוין: חבר הכנסת דב חנין.
יריב לוין: אני רק מבקש באמת להתכנס למסגרת זמן סבירה של שלוש-ארבע דקות לכל דובר – חבר הכנסת אחמד טיבי גם כן – כדי שאנחנו נוכל לשמוע את כולם ולקיים הצבעה מסודרת.
יריב לוין: בבקשה, חבר הכנסת דב חנין.
דב חנין: אנחנו נמצאים במצב יוצא דופן ומיוחד בכנסת, אבל לא במונחים האלה שסעיף 98 לתקנון קובע אותם.
דב חנין: סעיף 98 לתקנון אומר: "בדיון בהצעת חוק תקציב המדינה, ובמקרים אחרים יוצאים מן הכלל, רשאית ועדת הכנסת לקבוע סדרי דיון מיוחדים, לרבות קביעת מסגרת הדיון וזמני הדיון".
דב חנין: אני רוצה לקבוע כאן באופן קטגורי, אדוני היושב-ראש, שאנחנו לא נמצאים במצב, במקרה אחר, יוצא מן הכלל.
דב חנין: זה שלקואליציה יש רצון פוליטי להעביר שלושה חוקים כבדי משקל, דרמטיים, היסטוריים, בשבוע אחד, כי זה נוח לכם, זה לא מצב יוצא מן הכלל.
דב חנין: אם זה יכול להיחשב כמצב יוצא מן הכלל אז אין לנו כלל.
דב חנין: אין לנו כללים.
דב חנין: ואולי כדאי שנגיד את זה בגלוי וביושר שאין כלל, והיוצא מן הכלל הוא כאשר נוח לקואליציה, שזו כל הזדמנות פוליטית.
דב חנין: שזו כל הזדמנות פוליטית.
דב חנין: אדוני היושב-ראש, אני רוצה לומר, וגם את זה אני רוצה לומר באופן קטגורי: אין תקדים בהיסטוריה של הכנסת ששינויים בשיטת הממשל נדונו במתכונת של סדרי דיון מיוחדים.
דב חנין: אין תקדימים למהלך כזה.
דב חנין: העובדה שאין תקדימים למהלך כזה אומרת שאנחנו מייצרים פה תקדים ראשוני, מסוכן ביותר, שאומר שגם את כללי היסוד של השיטה ניתן לשנות בהתעלמות מהשיטה עצמה.
דב חנין: אפשר לשנות את כללי השיטה בהתעלמות מכללי המשחק, מהכללים הפרוצדוראליים, מההוראות של תקנון הכנסת.
דב חנין: המהלך הזה הוא מהלך חמור, הוא מהלך מסוכן, הוא מהלך שאי אפשר להשלים איתו.
דב חנין: התקדימים שהיו קיימים, תתייחס אליהם בוודאי היועצת המשפטית של הכנסת.
דב חנין: הסעיף קובע במפורש מצב שמאפשר דיוני תקציב.
דב חנין: אנחנו לא בתקציב.
דב חנין: אנחנו מדברים על החלופה השנייה של מקרים אחרים יוצאים מן הכלל.
דב חנין: הסברתי, זה איננו מקרה יוצא מן הכלל מן הסוג הזה.
דב חנין: אדוני היושב-ראש, אני רוצה לומר שסדרי הדיון שאתה הצעת חורגים אפילו מסדרי הדיון המיוחדים שנקבעו בעבר לענייני תקציב.
דב חנין: סדרי הדיון המיוחדים שנקבעו בעבר לענייני תקציב כן נתנו לחוק ההסדרים ולחוק התקציב שלושה ימי דיון.
דב חנין: אלה היו סדרי הדיון המיוחדים שהכנסת קבעה, במצבים שבהם היא כבר קבעה סדרי דיון מיוחדים.
דב חנין: כשהיא קבעה סדרי דיון מיוחדים היא נתנה שלושה ימים לדיון בתקציב, שזה דבר שכתוב בתקנון.
דב חנין: זה דבר שמאופשר בתקנון.
דב חנין: אתם עושים עכשיו חטא כפול: אתם גם הולכים על משהו שהוא לא אפשרי מבחינת התקנון, כי זה לא המקרה האחר היוצא מן הכלל.
דב חנין: ממש לא המקרה האחר היוצא מן הכלל.
דב חנין: וגם אתם קובעים סדרי דיון מיוחדים שהם חורגים בהרבה מסדרי הדיון המיוחדים שהכנסת קבעה כשהיא כבר קבעה סדרי דיון מיוחדים.
דב חנין: אני רוצה לומר, אדוני היושב-ראש, אני רוצה להתייחס בקצרה לאחד החוקים, אחד משלושת החוקים שאתם מנסים לקדם.
דב חנין: אני רוצה להתייחס בקצרה לאחד החוקים שנמצאים על שולחנה של המליאה, ואני מתכוון לחוק המשילות.
דב חנין: בחוק הזה קיימנו בוועדת חוקה, חוק ומשפט 30 ישיבות.
דב חנין: אתה צודק, הרבה ישיבות.
דב חנין: שמענו המון חוות דעת מקצועיות.
דב חנין: שמענו ניסיון מן העולם.
דב חנין: בדברים האלה חשוב לשתף את המליאה.
דב חנין: אני מקדים ואומר את הדברים האלה מכיוון שכל מה שאני אומר בהמשך אני לא רוצה שהוא ייחשב ואסור לו להיחשב לפיליבסטר.
דב חנין: אנחנו לא מדברים על בזבוז זמן.
דב חנין: אנחנו מדברים על ניצול זמן המליאה לצורך ענייני של הצגת נימוקים שנוגעים לחוק המשילות.
דב חנין: אני רוצה, אדוני היושב-ראש, להתחייב כאן, מעל השולחן הזה, וכיוון שניהלנו פה לפני יומיים דיונים בכללי האתיקה לקבל על עצמי גם שאם אני לא אעמוד בהתחייבות הזו, זה ייחשב לי לעבירה אתית.
דב חנין: אני מוכן להתחייב שפרק הזמן – אני כרגע רשום כראשון המסתייגים.
דב חנין: אני לא יודע אם זה באמת מה שיהיה.
דב חנין: זה לא הדבר החשוב.
דב חנין: אבל אם במקרה אני כן אהיה ראשון המסתייגים, אני מוכן להתחייב ש-16 השעות שלי, אני אעמוד אותן במליאה.
דב חנין: אני מתחייב לא לחזור על שום נימוק פעמיים, ולהציג בצורה תמציתית ועניינית מדוע חוק המשילות מלא בכשלים רעיוניים ומעשיים, ומדוע החוק הזה הוא חוק מזיק.
יריב לוין: אתה מתחייב גם שלפחות כל חברי האופוזיציה יישבו בכל 16 השעות האלה ויאזינו לכל הנימוקים האלה או שאיש לא יקשיב כי אי אפשר 16 שעות רצוף להתרכז?
דב חנין: אני לא מתחייב.
דב חנין: אני רוצה להתחייב.
דב חנין: חלקם יקשיבו.
דב חנין: חלקם מחברי הקואליציה גם - - -.
דב חנין: למה אתה מדבר - - -
יריב לוין: אני שואל .
דב חנין: לא, למה אתה מדבר רק בשם חברי – אני אומר גם כקואליציה.
יריב לוין: לא, אני לא חושב שאתה יכול להתחייב בשם חברי הקואליציה.
יריב לוין: אני שואל לפחות לגבי חברי האופוזיציה, אם אתה יודע להתחייב.
דב חנין: תראה, זה נכון לגבי כל - - -.
דב חנין: אתה יכול להגיד שממילא חברי כנסת לא מקשיבים בכנסת, אז בוא נבטל את הדיונים.
יריב לוין: לא, לא, את זה לא אמרתי, חס וחלילה, חבר הכנסת דב חנין.
דב חנין: אז אני שמח שאנחנו עוד לא שם.
דב חנין: אני שמח שאנחנו עוד לא שם.
יריב לוין: רק אמרתי שנדמה לי ש-16 שעות רצוף של נימוקים, של מסתייג אחד, אני לא בטוח שחברי האופוזיציה יהיו מסוגלים להתמודד עם המעמסה שזה יטיל עליהם.
דב חנין: אל תזלזל בחברי האופוזיציה - - -
יריב לוין: לא, לא, אני אמרתי שאני לא בטוח.
אחמד טיבי: זה מכוון לחברי הקואליציה יותר מאשר לאופוזיציה.
יריב לוין: אבל אני מבין מדבריך שגם אתה לא בטוח, אז לפחות בזה אנחנו מסכימים.
דב חנין: לא, אני אומר, אדוני, הנימוק שלך הוא לא ענייני כי הוא חל על כל דיון בכנסת שאולי משתכנעים ואולי לא משתכנעים.
דב חנין: אני לא יודע להגיד לך האם אנשים השתכנעו או לא.
דב חנין: אני יודע להגיד לך שזכותי כחבר כנסת להציג את הארגומנטציה.
דב חנין: יכול להיות שלא ישתכנעו, אז בסדר, אז ניסיתי.
דב חנין: אבל אם אני לא יכול להציג את - - -
יריב לוין: חבר הכנסת דב חנין, אין דרך להציג את הארגומנטציה הזאת – במקום ב-16 שעות, לתמצת אותה באופן שכולם יבינו בשעה?
דב חנין: היא מתומצתת מאוד.
דב חנין: ב-16 שעות זה מאוד מתמצת.
יריב לוין: זה לא ניתן?
יריב לוין: לא ניתן - - -
איתן כבל: אפשר גם במשפט.
איתן כבל: הנה, בכנסת כל יום עושים את זה.
יריב לוין: לא, לא, במשפט.
יריב לוין: חבר הכנסת איתן כבל, תמיד אפשר ללכת לקיצוניות, אבל בין הפער של משפט לשלושה ימי דיונים או 16 שעות למסתייג אחד יש גם דרך סבירה.
יריב לוין: אני לשם רוצה להגיע.
דב חנין: אז אני תיכף אגיע לדרך הסבירה.
דב חנין: אני אגיע, אני אגיע לדרך הסבירה.
דב חנין: אבל אני אומר את הדברים כאן, בוועדת הכנסת, והם נרשמים בפרוטוקול, ואני מוכן לקבל על עצמי שאם אני לא אעמוד בהתחייבות הזאת לוועדת הכנסת, הדבר ייחשב לי, גברתי היועצת המשפטית, כעבירה אתית, ויזמינו אותי לוועדת האתיקה להסביר.
דב חנין: אני מוכן להתחייב שאני מדבר את 16 השעות האלה, ומעלה בהן ארגומנטים אחד-אחד שמנתחים את החוק הזה באופן ענייני.
דב חנין: כל מה שאנחנו מדברים עליו הוא לא הזכות לפיליבסטר, אלא הזכות לנהל דיון ענייני בנושא שהוא בנפשה של הדמוקרטיה.
דב חנין: עכשיו, אחרי שאני אומר את הדברים האלה - - -
רות קלדרון: - - - נלמד את זה ונסכם - - -
דב חנין: אני ראיתי, ראיתי גם איך מקשיבים בקואליציה לנימוקים בכתב, אז אני מעדיף לנצל את זכותי לדבר בעל פה.
דב חנין: אני רק רוצה לומר לך, אדוני היושב ראש, שמבחינת חישובי הזמנים לפי תקנון הכנסת הסתייגויות האופוזיציה הם 650 שעות, מה שמביא אותנו ל-27 יממות מלאות, שבהן ניתן לקיים את הדיון לפי התקנון.
דב חנין: אגב, אם הכנסת תקיים את זה במתכונת הזאת, אנחנו יכולים לנהל דיון רצוף, 24 שעות ביממה, להתפזר לשישי-שבת.
דב חנין: גם לא לקיים את הדיונים בחג, כולל ערב פסח, אבל לקיים את הדיונים בחול המועד, ואז לפי החישוב שלי, עמיתיי חברי הכנסת, אנחנו נוכל לסיים את הדיון במוצאי יום השואה.
דב חנין: זהו יום סימבולי.
יריב לוין: עכשיו, חבר הכנסת דב חנין, אני רוצה להבין כי הנקודה הזאת חשובה: אם נקבל את הגישה הזאת וכך נקבע את זה כתקדים שעל פיו אנחנו הולכים, בפעם הבאה, כאשר תוגשנה הסתייגויות בהיקף של 600 ימי דיונים, ההצבעה תתקיים בשתי קדנציות קדימה, על פי שיטתך.
דב חנין: אני מיד אתייחס לדברים שלך.
דב חנין: אני אומר לך, אדוני היושב-ראש, שהדבר הזה גם יאפשר לקואליציה להביא אותנו ליום העצמאות במדינה עם פחות דמוקרטיה, ותוכלו לחגוג את זה.
דב חנין: אני רוצה לומר לך, אדוני היושב-ראש, שלמרות הזכות שלנו בתקנון, האופוזיציה כדרכה, ולפי מסורת ארוכת שנים, שהוביל אותה במקרה הזה חברי, חבר הכנסת איתן כבל, אנחנו הלכנו על אפיק מאוד מעשי.
דב חנין: אנחנו לא עומדים על מיצוי הזכויות שלנו בתקנון, אנחנו רוצים להגיע להסכמה, אבל ההסכמה היא הסכמה סבירה, והיא אומרת סדרי דיון מיוחדים באותה מתכונת שעושים סדרי דיון מיוחדים על תקציב.
דב חנין: שלושה ימי דיון על תקציב זה מה שמקובל בכנסת.
דב חנין: לכן, זה מה שהאופוזיציה ביקשה – שלושה ימי דיון על כל אחד מהחוקים האלה.
דב חנין: זה דבר ראוי, זה דבר נכון, זה דבר מתחייב.
דב חנין: ואם אתם תשברו גם את הדברים האלה אז אולי כדאי לכולנו להגיד שאין לכנסת תקנון, אין לכנסת כללים, כי היוצא מן הכלל שולט בו.
יריב לוין: חבר הכנסת באסל גטאס, בבקשה.
באסל גטאס: טוב, אני מצטרף לרוב הדברים של חברי, חוץ מהעניין של ה-650 – כמה?
באסל גטאס: – שעות דיון, כי באמת אז יהיה עניין של פיקוח נפש שצריך לגבור.
באסל גטאס: נראה לי שבמצב, איך שאתה מציע, זה שבירת כלים.
באסל גטאס: והדרך היא – אם שבירת כלים אז זה עלול להיות בומרנג, כמובן לקואליציה.
באסל גטאס: בכמה צורות, אני לא רוצה להגיד.
באסל גטאס: אם זה הליך משפטי, אם זה בצורות אחרות, אבל זה באמת ישחק כבומרנג, ועדיף שתשאפו לפשרה.
באסל גטאס: אבל להביא ארבעה חוקים או חמישה חוקים בעצם, שכולם חוקים כבדים בשלושה ימי דיון, זה שבירת כלים.
באסל גטאס: ואני מציע ללכת על עצם העניין שהוא גם כשלעצמו פשרה: שכל חוק יזכה לשלושה ימי דיונים, ובכך נחסוך הרבה ניסיון של הקואליציה באמת לכפות, ורק בכדי לרצות את הגורמים המרכיבים את הקואליציה.
באסל גטאס: זה לא משום עניין ענייני, זה רק בשביל כי קיים רצון פוליטי בין מרכיבי הקואליציה לסיים את זה במושב הנוכחי.
באסל גטאס: מה יקרה אם דוחים את עניין אחוז החסימה וחוק-יסוד: הממשלה (תיקון) בעוד כמה חודשים?
באסל גטאס: יש בחירות בפתח?
באסל גטאס: למה בכוח?
באסל גטאס: צריך כבר לסיים.
באסל גטאס: אני חושב שמן הראוי לכבד את כללי המשחק ולא לשבור אותם.
איתן כבל: כן, תודה, אדוני היושב ראש.
איתן כבל: תראה, אני אומר את זה ולא בציניות.
איתן כבל: אני רוצה לומר לך משהו במחמאה ולא בציניות: למרות שברוב המכריע של הנושאים, בוודאי המדיניים, אנחנו חלוקים, אפילו חלוקים מאוד, אני חושב שאתה דמוקרט.
איתן כבל: מהיותר דמוקרטים שיש בכנסת.
איתן כבל: דבר שאני רוצה לומר לך באמת, בלי טיפת ציניות, ואני אומר את זה לכל החברים כאן: תראה, התחושה היא שלנצח בחרתנו, אם כמפלגה, אם כקואליציה, אם כבודד; כבודד זו יכולה להיות גם הצעת חוק פרטית של בן אדם מסוים, שאתה בא ואתה עומד מול מערכת, ואתה אומר: סליחה, תנו לי קצת את היכולת לבטא את עצמי בעניין הזה.
איתן כבל: זה מהקטן ועד הגדול.
איתן כבל: אני חושב שמאז ההתנתקות לא היו לפחות, מתוך השלוש שאני מתייחס אליהן – אם אני שם לרגע את משאל העם בצד, כי אני מספיק הגון כדי לומר לך וגם כתבתי לך את זה במכתב שהפניתי לך בשם ראשי הסיעות מהמפלגות של האופוזיציה – שזה פחות, במשקל פחות, מבלי להמעיט בעינינו מחשיבות הנושא.
איתן כבל: מדובר כאן בשתי הצעות חוק שבאמת מזעזעות את אמות הסיפים, ואומר לך: אלה שתי הצעות שברמה המפלגתית, אפילו שלי, נושא המשילות הוא ממש לא דרמטי, כאילו על חייה של המפלגה שלי.
איתן כבל: ברוך השם, עדיין, לפחות.
איתן כבל: ונושא השוויון בנטל, גם אם נחליט להצביע נגד אנחנו עומדים ממש בהתנגשות אל מול הציבור החרדי בעניין הזה.
איתן כבל: אנחנו לא עושים את זה מתוך מקום, אלא נהפוך הוא, אל מול הציבור החרדי ואל מול הציבור של משרתי ההסדר.
איתן כבל: ויש כאן שני ציבורים: אחד, ציבור חרדי, שהוא לאין שיעור יותר גדול מהציבור שעבר את הטראומה, לשיטתכם, של ההתנתקות, וניהלתם קרב אמיתי ובצדק כדי שתינתן לכם לפחות האפשרות לשפוך את מרי ליבכם פה.
איתן כבל: הרי מה נשאר כאן?
איתן כבל: מה נשאר פה?
איתן כבל: מעבר לעובדה שאנחנו יודעים את כללי המשחק בתוך הבית הזה.
איתן כבל: וכשאנחנו עוסקים בשאלה של שינוי שיטת הממשל, אני אומר לך: רוב סיעות האופוזיציה, אם היו לוקחים אותנו אחת-אחת, לא בטוח שהיינו תומכים בזה, לא אנחנו לא - - -.
איתן כבל: אבל יש כאן עניין שהמשמעות שלו היא באמת מזעזעת את המשטר.
איתן כבל: עכשיו, זה בכלל לא המקום, בא ממקום של עמדה, דעה, תפיסה.
איתן כבל: זה בא ממקום אחד: לתת לאופוזיציה כמו שזה יכול להיות החבר הבודד בתוך הקואליציה או חבר אנשים בתוך הקואליציה, ובוודאי בוודאי כשזה נוגע לאופוזיציה.
איתן כבל: הרי רוב הנושאים שעולים בבית הזה הם נושאים שבאים כמעט בחוצה מפלגות.
איתן כבל: אנשים מחוץ לבית הזה חושבים שכל היום אנחנו שולחים חיצים ובליסטראות האחד ברעהו.
איתן כבל: ורוב הדברים בבית הזה, יש את השכל הישר שיודע להכניס את האנשים, ואתה רואה, כמו אתמול, חברת הכנסת חנין זועבי מובילה חוק, שזה כבר צריך להיכנס לפנתיאון, ואני אומר את זה לכבודה.
איתן כבל: ודווקא לעניין הזה זאת דוגמה מצוינת.